François-Xavier Yombandje

**François-Xavier Yombandje** (født 1956) er emeritert katolsk biskop av Bossangoa i Den sentralafrikanske republikk.
## Liv og virke
### Prest
François-Xavier Yombandje ble ordinert til prest den 22. september 1985. 
### Biskop av Kaga-Bandoro
Pave Johannes Paul II utnevnte ham til biskop av Kaga-Bandoro den 28. juni 1997. Erkebiskopen av Bangui, Joachim N'Dayen, ordinerte ham til biskop den 26. oktober samme år; medkonsekratorer var Matthias N'Gartéri Mayadi, biskop av Moundou, og Edouard Mathos, hjelpebiskop i Bangui.
### Biskop av Bossangoa
Den 2. april 2004 ble han utnevnt til biskop av Bossangoa.

Han trakk seg tilbake fra dette embedet den 16. mai 2009, i en alder av 52 år, etter at en granskning foretatt av Vatikanet fant at mange lokale prester hadde krenket sine løfter, især kyskhetsløftet sopm for prester innebærer sølibat. Undersøkelsen, utført under l4edelse av erkebiskop Robert Sarah, den Guinea-fødte sekretæren for Kongregasjonen for folkenes evangelisering, konkluderte med at mange lokale prester har hjem og barn. En lokal avis rapporterte at i de fleste bispedømmer og flertallet av menighetene bor prester med kvinner og har barn.

Biskop Yombandje han hadde vært president for Den sentralafrikanske republikks bispekonferanse. 

Ti dager etter fratrådte også den 54 år gamle erkebiskop Paulin Pomodimo av hovedstaden Bangui sitt embede. 

I et åpent brev til nasjonens presteskap sa kardinal Ivan Dias, prefekt for Kongregasjonen for folkenes evangelisering at *«mange slette ting er blitt begått mot Kristi legeme gjennom dårlige og skandaløse komplikasjoner»*. Han la til: *«Det er meningsløst å benekte det alle vet. Det er ikke nødvendig å bedømme motivene for og omstendighetene bak det onde som har blitt begått. Medlemmer av det nasjonale presteskap, bispedømmet og ordensmedlemmer, dere er på en eller annen måte medskyldige i dagens situasjon, men hver av dere skal påta seg sin egen skyld proporsjonalt med sitt eget ansvar.»*

Det var under undersøkelsen fremkommet av biskop Yombandje selv hadde tatt seg en hustru.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Luigi Poggi (1917-2010) *1965
* Erkebiskop Joachim N'Dayen (1934-2023) *1969
* Biskop *François-Xavier Yombandje* (1956-) *1997

## Referanser